Foute wat ons maak as ons die Bybel lees - www.bybelkennis.co.za
Frank Viola identifiseer agt foute wat ons algemeen maak as ons die Bybel lees:
Lees die Bybel sonder gebed. Die Bybel is 'n geestelike boek en kan nie sommer soos enige ander boek gelees word nie. Die verligting van die Heilige Gees is nodig as ons die Bybel akkuraat wil verstaan en toepas. Gebed voor en na ons die Bybel lees, is noodsaaklik.
Word vasgevang in die dinge wat jy nie verstaan nie. As jy die Bybel lees, kom jy dikwels voor verse of paragrawe te staan wat jy nie verstaan nie. Moenie op hulle fokus nie; gaan voort en kom later na hulle terug. Konsulteer 'n kommentaar. Ons verstaan meer as ons die geskiedkundige konteks verstaan.
Lees te vinnig. Jy kan nie die Bybel lees soos jy fiksie lees nie Lees dit stadig; lees 'n paragraaf een, twee, drie maal.
Lees sonder berou. Ons geestelike toestand bepaal hoe ons lees en wat ons daaruit kry. As daar iets in my lewe is waarop God sy vinger geplaas het en ek het dit nog nie hanteer nie, dan moet ek dit eers hanteer, want dit gaan bepaal wat ek uit die Skrifgedeelte kry. Dit gaan nie net oor die metodes wat ons gebruik nie, maar onsself moet in die regte toestand wees.